
Šiauliai


Siekiant modernizuoti Šiaulių „Santakos“ ugdymo centre įkurtą regioninį specialiojo ugdymo centrą didinant kokybiškų švietimo paslaugų prieinamumą įvairiapusių raidos ir kitų sutrikimų turintiems mokiniams, parengėme savivaldybės tarybos sprendimo projektą dėl leidimo, kad Šiaulių „Santakos“ ugdymo centras galėtų įgyvendinti „Regioninio įtraukties švietime centro įkūrimas Šiaulių „Santakos“ ugdymo centre“ projekte (projekto kodas Nr. 10-058-P-0004) (toliau – Projektas) numatytas veiklas.. 

2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ apraše yra numatyta modernizuoti regioninius specialiojo ugdymo centrus, pritaikant juos teikti stacionarią ir mobilią metodinę, konsultacinę pagalbą vidurio ir vakarų Lietuvos mokiniams, jų tėvams (globėjams, rūpintojams), mokyklų bendruomenėms. Projekto poveiklės:
	Regioninio specialiojo ugdymo centro veiklai vykdyti būtinų patalpų remonto darbų atlikimas;
	Regioninio specialiojo ugdymo centro veiklai vykdyti būtinų tikslinių transporto priemonių įsigijimas ir vidinės automobilių elektros įkrovimo stotelės įrengimas;
	Regioninio specialiojo ugdymo centro veiklai vykdyti būtinų baldų įsigijimas;
	Regioninio specialiojo ugdymo centro veiklai vykdyti būtinos įrangos ir ugdymo priemonių įsigijimas.
Dalyvavimo projekte būtina sąlyga – panaudos davėjo (centro steigėjo) raštiškas sutikimas leisti vykdyti projekto „Regioninio įtraukties švietime centro įkūrimas Šiaulių „Santakos“ ugdymo centre“ įgyvendinimo plano veiklas Šiaulių „Santakos“ ugdymo centre.

Parengtu tarybos sprendimo projektu leidžiama Šiaulių „Santakos“ ugdymo centrui vykdyti projekto „Regioninio įtraukties švietime centro įkūrimas Šiaulių „Santakos“ ugdymo centre“ įgyvendinimo plano veiklas. Pagal nekilnojamo registro duomenų bazės 2023 m. lapkričio 11 d. išrašą „Santakos“ ugdymo centro pastato daikto unikalus Nr. 2996-0006-6016. Minėtame pastate numatomas pavienių būtinų patalpų remonto darbų atlikimas ir sanitarinių mazgų pritaikymas neįgaliesiems paprastojo remonto būdu. Tokiems remonto darbams statybos projektiniai sprendiniai nereikalingi.
Įgyvendinant  kitą projekto poveiklę, numatoma  įsigyti specialiojo ugdymo centro veiklai būtinų tikslinių transporto priemonių. Pagal projekto sąlygas transporto priemonės privalo būti elektromobiliai, todėl numatoma  įrengti vidinę automobilių elektros įkrovimo stotelę. Žemės darbai elektros įkrovimo stotelės įrengimui nebus atliekami. Įkrovimo įrenginys bus sumontuotas pastate-garaže (unikalus daikto Nr. 2996-0006-6027) panaudojant į garažą atvestą elektros šaltinį.         

Teigiamos: įgyvendinant projektą bus modernizuotas Šiaulių „Santakos“ ugdymo centre įkurtas regioninis specialiojo ugdymo centras, skirtas įvairiapusių ir kitų sutrikimų turintiems mokiniams, siekiant didinti kokybiškų švietimo paslaugų prieinamumą įvairiapusių raidos ir kitų sutrikimų turintiems mokiniams.	

Priėmus sprendimą teisės aktai nebus keičiami.

Bus poreikis tikslinti Šiaulių „Santakos“ ugdymo centro strateginį veiklos planą.

Sprendimui įgyvendinti Savivaldybės biudžeto lėšos nebus reikalingos. Projektas finansuojamas  ES fondų lėšomis.

Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.
Sprendimo projekto parengė: Šiaulių miesto savivaldybės administracijos Švietimo skyrius. Tiesioginis rengėjas – Silva Sabaliauskienė, tel. +370 41 386475

Teisinio reguliavimo poveikio vertinimas neatliekamas.



Švietimo skyriaus vedėja                                                                                Edita Minkuvienė




